《赋得新雨百花朝》
明代·盛镛

正值花生日，园林雨意新。三春刚一半，二月恰中旬。

艳说知时好，欣看被泽匀。鸣鸠催昨夜，扑蝶记今晨。

不仅沾红杏，还应点绿蘋。翠芳当令节，郊外绝轻尘。

作者简介：盛镛，字麟祥，一字玉书，号西园，盛颙族孙。明无锡人。设帐于家，事母至孝，建园名西园，为养亲娱亲之地。著有《西园初稿》。